钦定古今图书集成/明伦汇编/氏族典/第122卷 > 陈桷
## 钦定古今图书集成/明伦汇编/氏族典/第122卷 > 陈桷

按《宋史陈桷传》：“桷字季壬，温州平阳人。以上舍贡辟
雍。政和二年，廷对第三，授文林郎、冀州兵曹参军，累
迁尚书虞部员外郎。政和七年，提点福建路刑狱。建
炎四年五月，复除福建路提刑，以疾乞祠，主管江州
太平观。绍兴三年，召为金部员外郎，升郎中，除太常
少卿。五年，除直龙图阁，知泉州。明年，改两浙西路提”
刑。八年，迁福建路转运副使。十年，复召为太常少卿。
十一年，除权礼部侍郎。普安郡王出阁，奉诏讨论典
故，桷等议厚其礼，或以为太重，罢桷提举江州太平
观。十五年，知襄阳府，充京西南路安抚使。以疾乞祠，
除秘阁修撰，提举江州太平兴国宫。二十四年，改知
广州，充广南东路经略安抚使。卒，年六十四。桷恬于
荣利，当秦桧用事，桷以不阿忤意，自号“无相居士”，有
文集十六卷。子汝楫、汝贤、汝谐。